Habang
Warna habang/abang[1] atawa mirah[2][3][4], adalah warna di frekuensi cahaya nang paling rendah nang kelihatan atawa baulih ditangkap pada mata manusia. Cahaya habang baisi panjang gelombang lawan jangkauan sekitar 630-760 nm. Darah nang diberi oksigen manjadi berwarna habang karana adanya hemoglobin. Cahaya habang adalah cahaya nang pertama diserap ulih banyu laut, sehingga barandak iwak dan invertebrata kelautan nang kelihatannya habang saga ( habang cerah) manjadi kelihatan hirang di habitat asli mereka.
Habang adalah salah asa warna primer additif, merupakan komplemen matan warna cyan ( biru kehijau-hijauan). Warna habang suah dipertimbangkan hagan manjadi warna primer subtraktif, dan bahanu magun tergambar sabagai kaya napa am di tulisan nang kada ilmiah; akan tagal, warna cyan, magenta dan kuning wayahini diketahui lebih parak ka warna primer subtraktif nang baulih dideteksi ulih mata, dan dipakai di pencetakan warna modern.
Pada frekuensi nang lebih rendah disebut infra habang, atawa habang jauh.
Filter berwarna habang nang dipakai pada fotografi hirang dan putih meningkatkan kontras (parbidaan menyolok) disebagian ganal hasil gambar. pariannya, gabungan lawan polarizer, kawa maulah warna langit manjadi hirang. Negatif film nang menirukan efek matan film infra habang ( kaya SFX Ilford 200) gawi, lawan lebih peka terhadap warna habang daripada warna-warna lainnya.
Habang adalah macam warna antara mawar dan jingga.
Pita warna habang[babak | sunting sumber]
Catata batis[babak | sunting sumber]
- ^ Austronesian Basic Vocabulary Database - Language: Banjarese Malay, kata injaman matan bahasa Jawa yaitu abang
- ^ kata bahasa Banjar Lawas
- ^ Austronesian Basic Vocabulary Database Language: Melayu Brunei (dialect)
- ^ Austronesian Basic Vocabulary Database Language: Melayu Sarawak (dialect)
tgl_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn zsm_Latn